CELEX: 32022D0616(01)
Language: el
Date: 2022-06-13 00:00:00
Title: Αποφαση του Συμβουλιου της 13 Ιουνίου 2022 για τον διορισμό τεσσάρων μελών του Διοικητικού Συμβουλίου του Ευρωπαϊκού Οργανισμού Φαρμάκων 2022/C 233/04

16.6.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 233/26
               
            
         ΑΠΟΦΑΣΗ ΤΟΥ ΣΥΜΒΟΥΛΙΟΥ
         της 13 Ιουνίου 2022
         για τον διορισμό τεσσάρων μελών του Διοικητικού Συμβουλίου του Ευρωπαϊκού Οργανισμού Φαρμάκων
         (2022/C 233/04)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη θέσπιση ενωσιακών διαδικασιών χορήγησης άδειας και εποπτείας όσον αφορά τα φάρμακα που προορίζονται για ανθρώπινη χρήση και για τη σύσταση Ευρωπαϊκού Οργανισμού Φαρμάκων (1) και συγκεκριμένα το άρθρο 65 παράγραφος 1,
         Έχοντας υπόψη τον κατάλογο των υποψηφίων που υποβλήθηκε στο Συμβούλιο από την Ευρωπαϊκή Επιτροπή στις 27 Ιανουαρίου 2022,
         Έχοντας υπόψη τις απόψεις που εξέφρασε το Ευρωπαϊκό Κοινοβούλιο με επιστολή της 24ης Μαΐου 2022,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 65 παράγραφος 4 του κανονισμού (ΕΚ) αριθ. 726/2004, η θητεία των μελών του διοικητικού συμβουλίου του Ευρωπαϊκού Οργανισμού Φαρμάκων («διοικητικό συμβούλιο»), τα οποία ασκούν τώρα καθήκοντα λήγει την 14η Ιουνίου 2022. Τα μέλη του διοικητικού συμβουλίου, η θητεία των οποίων πρόκειται να αρχίσει στις 15 Ιουνίου 2022, πρόκειται να διοριστούν σύμφωνα με τη διαδικασία ορισμού και διορισμού που προβλέπεται στον κανονισμό (ΕΚ) αριθ. 726/2004.
                  
               
                     (2)
                  
                  
                     Σύμφωνα με το άρθρο 65 παράγραφος 1 του κανονισμού (ΕΚ) αριθ. 726/2004, το διοικητικό συμβούλιο περιλαμβάνει επίσης δύο εκπροσώπους οργανώσεων ασθενών, έναν εκπρόσωπο οργανώσεων ιατρών και έναν εκπρόσωπο οργανώσεων κτηνιάτρων.
                  
               
                     (3)
                  
                  
                     Τα εν λόγω μέλη διορίζονται από το Συμβούλιο ύστερα από διαβούλευση με το Ευρωπαϊκό Κοινοβούλιο, βάσει καταλόγου τον οποίο καταρτίζει η Επιτροπή και ο οποίος περιλαμβάνει αρκετά περισσότερα ονόματα από τον αριθμό των θέσεων που πρόκειται να καλυφθούν. Η θητεία τους είναι τριετής και μπορεί να ανανεωθεί.
                  
               
                     (4)
                  
                  
                     Η Επιτροπή συνέταξε και υπέβαλε κατάλογο υποψηφίων στο Συμβούλιο στις 27 Ιανουαρίου 2022. Οι υποψήφιοι που περιλαμβάνονται στον κατάλογο που υπέβαλε η Επιτροπή επελέγησαν έπειτα από πρόσκληση εκδήλωσης ενδιαφέροντος και βάσει των ειδικών προσόντων τους, του ευρέος φάσματος σχετικών ειδικών γνώσεών τους, καθώς και της σχετικής διοικητικής τους πείρας και της πείρας τους στον τομέα των φαρμάκων για ανθρώπινη χρήση και των κτηνιατρικών φαρμάκων.
                  
               
                     (5)
                  
                  
                     Ο κατάλογος τον οποίο υπέβαλε η Επιτροπή εξετάσθηκε ενόψει του διορισμού των τεσσάρων μελών του Διοικητικού Συμβουλίου, που θα εκπροσωπούν την κοινωνία των πολιτών, με βάση την τεκμηρίωση που προσκόμισε η Επιτροπή και υπό το πρίσμα των απόψεων που εξέφρασε το Ευρωπαϊκό Κοινοβούλιο. Ο διορισμός των εν λόγω μελών, με την παρούσα απόφαση εξασφαλίζει περαιτέρω ότι το διοικητικό συμβούλιο διαθέτει τα υψηλότερα επίπεδα ειδικών προσόντων, ευρύ φάσμα σχετικών ειδικών γνώσεων και την ευρύτερη δυνατή γεωγραφική κατανομή στην Ένωση, καθώς και σχετική διοικητική πείρα και πείρα στον τομέα των φαρμάκων για ανθρώπινη χρήση και των κτηνιατρικών φαρμάκων,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα ακόλουθα πρόσωπα διορίζονται μέλη του Διοικητικού Συμβουλίου του Ευρωπαϊκού Οργανισμού Φαρμάκων για περίοδο τριών ετών από τις 15 Ιουνίου 2022:
            
                        ΟΡΓΑΝΩΣΕΙΣ ΑΣΘΕΝΩΝ
                     
                     
                        ΟΡΓΑΝΩΣΕΙΣ ΙΑΤΡΩΝ
                     
                     
                        ΟΡΓΑΝΩΣΕΙΣ ΚΤΗΝΙΑΤΡΩΝ
                     
                  
                        Ο κ. Marco GRECO
                        Η κα Virginie HIVERT
                     
                     
                        Ο κ. Denis LACOMBE
                     
                     
                        Η κα Δέσποινα ΙΑΤΡΙΔΟΥ
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Έγινε στο Λουξεμβούργο, 13 Ιουνίου 2022.
            
               
                  Για το Συμβούλιο
               
               
                  Ο Πρόεδρος
               
               M. FESNEAU
            
         
         
            (1)  ΕΕ L 136 της 30.4.2004, σ. 1.